《春日谒少鹄殿下燕饮复惠花醴侑以诗篇依韵奉谢》
明代·陈一松

贤王有佳趣，词客独相过。园胜春披画，林芳鸟竞歌。

馀尊沾后渥，名朵赏来多。不尽清狂兴，其如候骑何。

作者简介：陈一松，字宗岩。海阳人。明世宗嘉靖二十六年（一五四七）进士，选庶吉士。除兵部主事，迁湖广佥事，历官至工部侍郎。有《玉简山堂集》。清光绪《海阳县志》卷三七有传。